«Պարոն Նալբանդյան, ենթադրենք էսօր օգտավետ չէ էդ գործարանը, մեր պահանջ այն է, որ 7 ամիս է մեզ աշխատավարձ չեն տվել, օգնեք մեր աշխատավարձը տան, որ կարողանանք պետությանը մեր հարկերն ու տուրքերը վճարենք, հետն էլ մեր ընտանիքները պահենք: Հետո, եթե գործարանը լուծարել են, գործարանը ի վիճակի չի աշխատելու, ինչու են աշխատող պահում, ու այդ աշխատողների աշխատավարձը տարիներով ու ամիսներով չեն վճարում: Թող մեզ կոնկրետ պատասխանեն՝ գործարանն աշխատելու է, թե չի աշխատելու, որ մենք մեր գլխի գալիքը իմանանք, գիտենանք Հայաստանից փախչում ենք, թե մնալու ենք Հայաստանում: Ես 54 տարեկան մարդ եմ, որտեղ գնում եմ, ասում են տարիքդ մեծ է՝ քեզ չենք կարող աշխատանք տալ, բայց եթե տարիքս մեծ է, թոշակի տարիքը դարձրել են 65 տարեկան, ես ինչով իմ ընտանիքը պահեմ, ինչով հարկ ու տուրքեր տամ: Եթե այդպես է, թող հարկ ու տուրքը իմ տարիքի մարդկանց վրայից վերացնեն»,- ասաց Հրաչ Պապիկյանը: